Kantun kulture

Uzbuna na Zelenom Vrhu
2026-05-31 18:00 - 19:19 (Europe/Zagreb) | Kantun kulture, Ulica dr. Franje Tuđmana 2, Trogir, 21220
1h 19m – HR
Idilično okruženje uz jezero Zeleni Vrh, gdje Koko i njegovi prijatelji provode ljetne praznike igrajući se i družeći, narušavaju neobični događaji: pod okriljem noći, pljačkaši upadaju u kuće i kradu sve što im dođe pod ruku. Kada policija ne reagira na prijave odraslih, djeca odluče uzeti stvari u svoje ruke i razotkriti lopove.
Uzbudljiva obiteljska avantura za sve uzraste snimljena je prema kriminalističkom romanu za djecu autora Ivana Kušana iz serije knjiga o dječaku Koku.

Backrooms: Bez izlaza
2026-06-04 20:00 - 21:45
1h 45m – US
U podrumu jednog naizgled običnog salona namještaja pojavljuju se neobična vrata. Ono što započinje kao bezazleno intrigantno otkriće ubrzo prerasta u moru iz koje možda nema povratka.
Jedan od najiščekivanijih horora godine, kojeg donosi kultni studio A24, jeziva je filmska adaptacija viralne internetske legende Backrooms, u režiji mladog autora Kanea Parsonsa, uz glumačku postavu koju predvode Chiwetel Ejiofor i Renate Reinsve.
Film gledatelje vodi u dimenziju tzv. „liminalnih prostora“, paralelnog svijeta u kojem se stvarnost raspada, arhitektura mijenja pred očima, a nepoznate sile vrebaju u praznim prostorima. Temeljen na internet seriji koja je postala globalni fenomen, film donosi jedinstveno iskustvo strave – onaj nelagodni osjećaj da ste zakoračili na mjesto na kojem nikada niste smjeli biti.

DAVID- SINK
2026-06-07 18:00 - 19:30
1h 49m – US
Kada se div Golijat uzdigne i zaprijeti njegovu narodu, mladi pastir naoružan samo s praćkom, nekoliko kamenčića i hrabrošću, smjelo staje u obranu onih koje voli. Na putovanju koje slijedi otkrivaju se snaga odanosti, ljubavi i ustrajnosti, sve do velike bitke koja se ne vodi samo za krunu, nego i za dobro i budućnost cijelog kraljevstva.

Dan razotkrivanja
2026-06-11 20:00 - 22:25
2h 25m – US
Znanstveno-fantastični triler redatelja Stevena Spielberga s Emily Blunt i Joshom O’Connorom u glavnim ulogama.
U trenutku kada svijet dobije dokaz o postojanju izvanzemaljskog života, društvo se suočava s nezapamćenim preokretom. Dok vlade pokušavaju kontrolirati informacije, a javnost tone u strah i nevjericu, skupina pojedinaca nalazi se u središtu događaja koji bi mogao zauvijek promijeniti sudbinu čovječanstva. U utrci za istinom, postavlja se ključno pitanje – jesmo li spremni suočiti se s činjenicom da nismo sami?

Lisac i zečica spašavaju šumu - SINK
2026-06-14 18:00 - 19:00
U lijepoj i velikoj šumi živi skupina veselih životinjskih prijatelja. Jednoga dana počnu se događati neobične stvari: Sova je negdje nestala, a rijeka se prelijeva i sve više približava njihovim domovima. Životinje se ujedinjuju te predvođene Liscom i Zečicom odlaze pronaći prijateljicu Sovu, saznati što se točno događa i spasiti svoje domove.
Zabavna obiteljska animirana avantura koja slavi snagu prijateljstva premijerno je prikazana u dječjem natjecateljskom programu Generation Kplus filmskog festivala u Berlinu.

Nedjelje
2026-06-18 20:00 - 21:55
1h 55m – ES, FR
17-godišnja Ainara nalazi se na raskrižju života kada treba odlučiti koju sveučilišnu karijeru odabrati. Iako je to ono što njezina obitelj očekuje, Ainara osjeća da bi njena budućnost mogla biti negdje drugdje. Dok joj prijatelji proživljavaju radosti i previranja adolescencije, zaljubljuju se, izlaze i eksperimentiraju s novostečenim slobodama, Ainara duboko u sebi osjeća privlačnost prema kontemplativnom životu samostanske časne sestre. Izbor koji je pred njom neće biti lagan i narušit će ravnotežu u njezinoj obitelji.
Intrigantna drama španjolske redateljice Alaude Ruiz De Azúe dobitnik je 5 ovogodišnjih nagrada Goya, uključujući onu za najbolji film, a na filmskom festivalu u San Sebastianu osvojio je glavnu nagradu Zlatnu školjku za najbolji film.

Pixie
2026-06-21 18:00 - 19:39
1h 39m – PO, CZ
11-godišnja Hania nedavno je doselila u novi grad, nema prijatelja i ne snalazi se dobro u društvu, a činjenica da vjeruje u vile nikako ne pomaže tome da je vršnjaci prihvate. Kad joj djevojke iz razreda oduzmu privjesak koji je neprocjenjiva obiteljska uspomena, Hania ga odlučuje vratiti pod svaku cijenu, a da bi u tome uspjela, mora dokazati da vile doista postoje. U toj misiji joj pomaže školski autsajder i mladi izumitelj Michal, zahvaljujući kome će Hania shvatiti da se prava magija krije u prijateljstvu.
Dirljiva i uzbudljiva avantura za sve uzraste premijerno je prikazana na filmskom festivalu u Locarnu.

Supergirl
2026-06-25 20:00 - 21:50
1h 50m – US
Ovog ljeta DC Studios lansira blockbuster koji podiže ljestvicu superherojskog spektakla na velikom platnu.
U uzbudljivoj avanturi redatelja Craiga Gillespieja, talentirana glumica Milly Alcock tumači dvostruku ulogu Kare Zor-El i Supergirl, heroine čija će priča promijeniti ravnotežu moći u svemiru. Kada nemilosrdni neprijatelj udari preblizu domu, Kara je prisiljena krenuti na međuzvjezdano putovanje osvete i pravde. U savezništvu s jednim neočekivanim partnerom, suočava se s prijetnjama koje će testirati njezinu moć – i njezino srce.

Priča o igračkama 5 (sinkronizirano)
2026-06-28 18:00 - 19:42
1h 42m – US
Kultna animacija studija Pixar i Disney “Priča o igračkama” vraća se s novom razigranom avanturom u kojoj se omiljene igračke suočavaju s novim izazovima modernog svijeta.
Buzz, Woody, Jessie i ostatak ekipe susreću se s potpuno novom prijetnjom dječjoj igri – visokotehnološkom pametnom igračkom Lilypad, tabletom u obliku žabe, koja mijenja pravila igre i njihovu misiju čini zahtjevnijom nego ikad.
Uz prepoznatljiv humor, toplinu i emocije koji oduševljavaju generacije, film nudi svjež i duhovit pogled na svijet u kojem se bezvremenska čarolija igre susreće s tehnologijom.

Zejtune
2026-07-02 20:00 - 21:48
1h 48m – MT, DE
Mlada djevojka Mar planira prodati zemljište koje je naslijedila nakon smrti svoje otuđene majke te zauvijek napustiti Maltu. Putujući otokom kako bi locirala tri čestice zemlje, upoznaje 80-godišnjeg Nenua, pjevača tradicionalne malteške folk glazbe čiji neukrotivi duh fascinira Mar. Dok dvojac provodi vrijeme zajedno, veze između prošlosti i sadašnjosti se isprepliću, a Mar postupno mijenja svoj pogled na dom te preispituje planove za bijeg s Malte.
Novi film redatelja Alexa Camillerija (“Luzzu”, FMFS 2021.) obiluje glazbom koju izvodi veteranski pjevač malteške folk glazbe Nenu Borg, prvi put na filmskom platnu, a pridružuje mu se talentirana glumica Michela Farrugia.

Malci i čudovišta (sinkronizirano)
2026-07-05 18:00 - 19:30, 2026-07-26 18:00 - 19:30
1h 30m – US
Nakon velikog uspjeha posljednjeg nastavka najveće animirane franšize u povijesti, Illumination donosi novo poglavlje čuvenih Malaca – s potpuno novim likovima! Razularena, smiješna i potpuno istinita priča o tome kako su Malci osvojili Hollywood, postali filmske zvijezde, izgubili sve, pustili čudovišta u svijet i zatim se udružili kako bi pokušali spasiti planet od kaosa koji su upravo stvorili.

Bilo jednom u kinu
2026-07-09 20:00 - 21:30
1h 30m – IE
Earl Clancy, vlasnik kina u malom irskom gradu, jedan se petak navečer suočava s nizom problema koje pokušava riješiti paralelno s održavanjem filmske projekcije. Topla i nostalgična humoristična priča, smještena u prostor kina tijekom jedne projekcije, šarmantno je ljubavno pismo kinu, njegovim zaposlenicima i posjetiteljima.
Film je inspiriran osobnim iskustvom redatelja i scenarista Davida Gleesona koji je odrastao u obitelji vlasnika kina, a 78-godišnja kino karijera njegovog oca najduža je u Irskoj, ako ne i svijetu. Premijerno je prikazan na filmskom festivalu u Dublinu, a u glavnim ulogama su irske glumačke zvijezde Colin Morgan, Calam Lynch, Niamh Cusack i India Mullen.

Pjesma grbavog kita (sinkronizirano)
2026-07-12 18:00 - 19:31
1h 31m – DE, CZ
Mladi grbavi kit, sin posljednjeg legendarnog Pjevača kitova čija je čarobna pjesma nekoć štitila oceane, mora pronaći vlastiti glas. Nakon gubitka roditelja, sumnja u sebe i svoje sposobnosti. Kada se iz ledenjaka oslobodi morsko čudovište koje prijeti cijelom životu u oceanu, započinje opasno putovanje do najdubljih dijelova mora. Na tom putu, uz pomoć neobičnih saveznika i novih prijatelja, morat će prevladati strah i otkriti snagu koja se skriva u njemu. Velika morska avantura za cijelu obitelj!

Odiseja
2026-07-16 20:00 - 22:50
2h 50m – US, GB
Nakon Trojanskog rata, Odisej na svom dugom, opasnom i izazovnom putovanju natrag na Itaku susreće razna stvorenja poput Kiklopa Polifema, Sirena i Kalipso.
Najiščekivaniji film godine, ekranizaciju Homerovog akcijskog epa “Odiseja”, donosi redatelj Christopher Nolan, a glumačku postavu čine Matt Damon, Tom Holland, Anne Hathaway, Robert Pattinson, Zendaya, Lupita Nyong’o, Charlize Theron, Jon Bernthal, Mia Goth, i brojni drugi poznati glumci.

Vaiana
2026-07-19 18:00 - 19:55
1h 55m – US
Hrabra Vaiana odgovara na poziv oceana i prvi put napušta sigurnost svog otoka Motunuija. Na epskom putovanju pridružuje joj se legendarni polubog Maui, a zajedno kreću u nezaboravnu avanturu kako bi spasili svoj narod i vratili ravnotežu svijetu. No put ih vodi kroz opasnosti, izazove i otkrića koja će zauvijek promijeniti njezin život.

Koke
2026-07-23 20:00 - 21:40
1h 40m – HR, RS
Tonina je vlasnica računovodstvene tvrtke u kojoj zapošljava supruga i kćer, brižna je sestra i majka koja drži sve obiteljske konce u svojim rukama, istovremeno brinući o nepokretnoj majci. Njezina mlađa sestra Tajana sa svojom obitelji vodi mnogo opušteniji i manje ambiciozan život. Između sestara dolazi do ozbiljnog sukoba kada Tonina potajno otkupi dio obiteljske kuće na otoku, iako su se dogovorile da će je kupiti zajedno.
Dugometražni prvijenac redatelja Igora Jelinovića, s jakom glumačkom postavom koju predvode Snježana Sinovčić Šiškov i Aleksandra Janković u ulogama dviju sestara, premijerno je prikazan na filmskom festivalu u Rotterdamu.

Spider-Man: Novo doba
2026-07-30 20:00 - 22:30
2h 30m – US
Nakon rekordnog globalnog uspjeha prethodnog filma “Spider-Man: Put bez povratka”, stiže potpuno novo poglavlje za Petera Parkera i Spider-Mana.
Prošle su četiri godine od događaja iz prethodnog filma, Peter je sada odrastao čovjek koji živi potpuno sam nakon što je dobrovoljno izbrisao sebe iz života i sjećanja onih koje voli. Boreći se protiv kriminala u New Yorku, u potpunosti se posvetio zaštiti svog grada, no kako se zahtjevi pred njim pojačavaju, pritisak pokreće iznenađujuću fizičku promjenu koja prijeti njegovom postojanju. Uskoro neobičan novi obrazac zločina dovodi ga do pojave jedne od najmoćnijih prijetnji s kojima se ikada suočio.
